Diari Oficial de la Generalitat Valenciana


Sumari del DOGV 9508, del 10-01-2023 (2022/13356)

RESOLUCIÓ de 28 de desembre de 2022, del conseller d'Economia Sostenible, Sectors Productius, Comerç i Treball, de transferència de crèdits del capítol IV, «Transferències corrents», per import de set milions sis-cents noranta-un mil noranta-un euros amb quaranta-huit (7.691.091,48 euros).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9508

Data del DOGV
:   10-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/13095


Data del document
:   28-12-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 28 de desembre de 2022, del conseller d'Economia Sostenible, Sectors Productius, Comerç i Treball, de transferència de crèdits del capítol IV, «Transferències corrents», per import de set milions sis-cents noranta-un mil noranta-un euros amb quaranta-huit (7.691.091,48 euros). [2022/13061]  
  
El pressupost de LABORA per a l'exercici 2022, inclou el subprograma 322.91, «MRR. Pla de recuperació, transformació i resiliència, per un import total de 31.912.596,00 euros, finançats pel Servei Públic d'Ocupació Estatal i en aquest figura en el capítol 4, entre altres, la línia de subvenció S8969000, «Emprenedoria social i innovadora», per import de 04.150.834,00 euros, que es finança amb fons del Pla de recuperació, transformació i resiliència (MMR), que és la manera de concessió de concurrència competitiva.  
Així mateix, en aquest mateix subprograma i capítol per resolució de data 25 de maig de 2022, es va autoritzar l'expedient de modificació de generació de crèdit pel qual es va incrementar el pressupost de LABORA, creant la línia de subvenció H27618064, «Xarxa local de captació i gestió de fons europeus», per import de 3.500.000,00 euros, que es finança íntegrament amb fons del Pla de recuperació, transformació i resiliència (MMR), i és la manera de concessió de concurrència competitiva.  
Vistes les ajudes concedides a l'empara de la Resolució del conseller d'Economia Sostenible, Sectors productius, Comerç i Treball, de data 9 de juny de 2022 per la qual es convoca el programa de contractació de personal tècnic per a la captació i gestió de fons europeus, finançada amb càrrec a la línia de subvenció J08993690, «Xarxa local de captació i gestió de fons europeus», i a fi de posar a la disposició de les entitats locals de menor població i recursos, la major quantitat de persones graduades, desocupades o ocupades, inscrites en els Espai Labora de la Generalitat per a la captació i gestió de fons europeus, el secretari autonòmic d'Ocupació, director general de LABORA, proposa transferir crèdit, minorant el de la línia S8969000, «Emprenedoria social i innovadora», per import de 7.691.091,48 euros, finançat amb fons del Pla de recuperació, transformació i resiliència (MMR), per a incrementar el de la línia V39454776, «Xarxa local de captació i gestió de fons europeus», pel mateix import i finançament, totes dues línies subjectes al procediment de concessió de concurrència competitiva.  
  
Vist l'informe de la Intervenció Delegada en LABORA, de data 27 de desembre de 2022 i tenint en compte el que es disposa en els articles 39, 44 i 49 de la Llei 1/2015, de la Generalitat, d'hisenda pública, del sector públic instrumental i de subvencions, en els articles 8.3, 21, 24.a i 26.1.b de la Llei 8/2021, de 30 de desembre, de pressupostos de la Generalitat per a l'exercici 2022, i en el Decret 77/2019, de 7 de juny, del Consell, de regulació del procediment de gestió del pressupost de la Generalitat, resolc:  
  
Transferir crèdit del capítol IV, «Transferències corrents», del subprograma 322.91, MRR. Pla de recuperació, transformació i resiliència, per import de 7.691.091,48 euros, com a continuació s'indica:  
  
  
Aplicacions pressupostàries de despesa que disminueixen:  
 Import:  
07.84.84.2649.98998.0 Línia S8969000 -7.691.091,48  
  
Aplicacions pressupostàries de despesa que augmenten:   
 Import:  
57.22.81.5920.69953.0 Línia X8541015 0.691.091,48   
  
València, 28 de desembre de 2022.- El conseller d'Economia Sostenible, Sectors Productius, Comerç i Treball: Rafael Climent González.